Budejovický Budvar s minipivovarom Thrills navarili limitovanú várku piva, ktorú ako prvý ochutnáš na aprílovom Salóne Piva
Echt IPA
Limitovaná várka piva uvarená "lietajúcim" sládkom Budvaru Alešom Dvořákom a sládkom minipivovaru Thrills Markom Houdkom.
Na aprílovom Salóne Piva 2022 v Starej tržnici ochutnáte pivo, ktoré kedysi začalo americkú craftovú pivnú revolúciu a dalo základ mnohým dnešným štýlom – West Coast IPA. Je to skrátka Echt IPA. Je horká, drsná, až drevitá, ale dobre vybalansovaná a piteľná, s citrusovými tónmy.
"Lietajúci" sládok Budvaru Aleš Dvořák a sládok minipivovaru Thrills Marek Houdek. Obidvaja títo sládkovia sa poznajú už pár rokov – keď spolu varili spoločné várky piva v anglickom minipivovare Wild Beer Co., kde vtedy Marek pracoval ako sládok. Keď sa znova stretli (nie náhodou u Alešovej inej spoločnej várky v minipivovare Obora), Marek práve otváral svoj vlastný pivovar v Čechách – Thrills. Kde a s kým bude Aleš variť ďalšiu spoločnú várku piva, bolo hneď jasné. Skúsenosti s pivným štýlom IPA, čo Marek nazbieral v Anglicku, by bolo škoda nevyužiť.
Pivný štýl: WEST COAST IPA
Alkohol: 6,5%
Horkosť (IBU): 48
Farba (EBC): 20
Slad: GOLDEN PROMISE, CARAPILS, PŠENIČNÝ
Chmeľ: COLUMBUS, SIMCOE, CITRA
Sládkovia: MAREK HOUDEK, PIVOVAR THRILLS a ALEŠ DVOŘÁK, BUDĚJOVICKÝ BUDVAR
Pivovar Thrills
Remeselný pivovar Thrills z Velkých Pavlovic bol založený v roku 2021. Už teraz je jasné, že to dotiahne, dúfajme, dosť ďaleko. Pivovar vedie sládok Marek Houdek, ktorý sa učil variť pivo v Anglicku (pod vedením sládka z USA), a prináša tak na českú pivovarskú scénu trochu iné postupy, inšpirácie aj ingrediencie. Pre Marka je základom dôkladný výber surovín a precízne postupy. V Thrills hovoria, že majú radi pivá riadne nachmelené, s nápadom, sviežosťou, živé a nefiltrované pivá. Pivá s pozadím, emóciou, piteľnosťou a vzrušením…